24 વખત ચૂંટણી હારનાર વ્યક્તિ જેમણે હજુ હાર નથી માની\nપ્રકાશ કોંડેકર

73 વર્ષના પ્રકાશ છેલ્લા બે મહિનાથી મહોલ્લામાં ફરી-ફરીને ચૂંટણી પ્રચાર અભિયાન માટે લોકોનું સમર્થન મેળવવાની કોશિશ કરી રહ્યા છે. 

તેઓ કહે છે, "લોકોને માત્ર એટલું જણાવવા માગુ છું કે દુનિયાની સૌથી મોટી લોકશાહીમાં માત્ર પાર્ટી પોલિટિક્સ જ રસ્તો નથી. મારો વિચાર દેશને મારા જેવા સ્વતંત્ર ઉમેદવાર આપવાનો છે. દેશમાંથી ભ્રષ્ટાચાર નાબૂદ કરવાનો આ એક માત્ર રસ્તો છે." 

પ્રકાશ કોંડેકર એક લોકસભા બેઠક પરથી ચૂંટણી લડી રહ્યા છે, જ્યાં ત્રીજા ચરણમાં 23 એપ્રિલના રોજ મતદાન થશે. તેઓ અપક્ષ ઉમેદવાર તરીકે ચૂંટણી લડી રહ્યા છે અને તેમને આશા છે કે તેઓ એક દિવસ ભારતના વડા પ્રધાન બનશે.

તેમનું માનવું છે કે એવું થયું તો તેઓ ભારતના દરેક નાગરિકને 17,000 રૂપિયા આપશે. પ્રકાશ માને છે કે જો સરકાર બાકીના અન્ય ખર્ચમાં કાપ મૂકે તો આ વચન પૂરું કરવું સરળ થઈ જશે.

વર્ષ 1980 સુધી પ્રકાશ મહારાષ્ટ્ર વીજળી વિભાગમાં કામ કરતા હતા. હવે તેમને ઘણી વખત પુણેની ગલીઓમાં સાઇનબૉર્ડ લાગેલી સ્ટીલની એક ગાડી ધકેલતા જોઈ શકાય છે. 

સ્થાનિક લોકો કહે છે કે પહેલાં આ સાઇન બોર્ડ પર 100 રૂપિયા દાન કરવાની અપીલ લખેલી હતી પણ આજકાલ આ બોર્ડ પર 'બૂટ જિતાડો' લખેલું દેખાય છે.

પ્રકાશ કોંડેકરનું ચૂંટણી ચિહ્ન બૂટ છે, જે તેમને ચૂંટણી પંચ દ્વારા આપવામાં આવ્યું છે.

ઘણા લોકોને શહેરની ગલીઓમાં આ નજારો જોઈને હસું આવે છે તો કેટલાક લોકો તેમને નજરઅંદાજ કરે છે, તો કેટલાક તેમની સાથે સેલ્ફી લેવા આવે છે. 

પ્રકાશ સેલ્ફી માટે ખુશી-ખુશી તૈયાર થઈ જાય છે કારણ કે તેમને લાગે છે કે સોશિયલ મીડિયા પર મફતમાં પબ્લિસિટી મળી જશે.

કેટલાક પ્રકાશનો દેખાવ જોઈને તેમની મજાક પણ ઊડાવે છે-એક નબળો અને ઉંમરલાયક માણસ, જેના સફેદ વાળ વિખાયેલા છે અને દાઢી વધેલી છે. 

પ્રકાશ એપ્રિલના ધોમ ધખતા તાપમાં પણ માત્ર સુતરાઉ ચડ્ડામાં પોતાનું ચૂંટણી અભિયાન ચલાવતા દેખાય છે. 

પ્રકાશ કોંડેકર આ પહેલાં અલગ-અલગ 24 ચૂંટણીઓ લડી ચૂક્યા છે અને હારી ગયા છે. તેઓ લોકસભા ચૂંટણીથી લઈને સ્થાનિક એકમોની ચૂંટણીમાં પોતાની ઉમેદવારી નોંધાવી ચૂક્યા છે.

પ્રકાશ એ સેંકડો અપક્ષ ઉમેદવારોમાં સામેલ છે જે લોકસભા ચૂંટણીમાં પોતાનું નસીબ અજમાવી રહ્યા છે. 

2014ની સામાન્ય ચૂંટણીમાં 3000 સ્વતંત્ર ઉમેદવારોએ ભાગ લીધો હતો જેમાંથી માત્ર ત્રણ જીત્યા હતા. 

જોકે, વર્ષ 1957ની ચૂંટણી એવી હતી જેમાં મોટી સંખ્યામાં અપક્ષ ઉમેદવારોનો વિજય થયો હતો. એ ચૂંટણીમાં 42 અપક્ષ...\n\ntl;dr:
વિજય પ્રકાશ કોંડેકર હવે પુણેની એક જાણીતી વ્યક્તિ બની ગયા છે.